open-index/open-wikipedia-markdown huggingface dataset:
Samuel Nkrumah Gyimah

**Samuel Nkrumah Gyimah** yɛ Ghana amanyɛnyi na ɔsan nso yɛ ɔkyerɛkyerɛfo. Ɔyɛɛ mbrahyɛbaguanyi maa Odotobri mansin a ɔwɔ Ashanti mantsam mu wɔ Ghana wɔ mbrahyɛbagua a ɔtɔ do ebien na ebaasa a ɔwɔ Ghana Republic a ɔtɔ do aanan no mu.

## Ɔbra Ahyɛse Na Nwomasua
Wɔwoo Samuel Nkrumah Gyimah afe 1952. Ɔsuaa adze wɔ Ghana Suapɔn mu (University of Ghana, Legon). Ɔyɛ Boa Amponsem Secondary School osuanyi dadaw. Ɔhyɛɛ nye mfitiase nwomasua ase wɔ Jacobu baabi a wɔwoo no. Hon. Samuel Nkrumah-Gyimah wuu wɔ afe 2020 na wɔyɛ na eyie wɔ 7 November 2020 wɔ Jacobu wɔ Amansie finimfin mantsam no wɔ Ashanti.

## Amanyɛsɛm
Ɔyɛ Ghana republic a ɔtɔ do aanan (4) no mbrahyɛbagua a ɔtɔ do ebaasa no munyi a ɔfaa nkongua wɔ afe 2000 Ghana amansan abatow no mu. Ɔgyinaa ananmu wɔ afe 1996 Ghana amansan abatow mu wɔ New Patriotic Party no tekiti do. Awerɛhosɛm nye dɛ, ɔhwer nkongua no wɔ afe 2004 mu maa Emmanuel Akwasi Gyamfi a ɔwɔ New Patriotic Party no. Wɔ n’akongua mu no, Owura Samuel Nkrumah Gyimah dze adzesrɛw kɔtoo aban no enyim dɛ wɔnsi na wɔnsiesie feeder akwan na culverts (feeder roads and culverts) wɔ nkuraase.

## Abatow
Wɔdzii kan paw Gyimah dɛ mbrahyɛbaguanyi wɔ Ɔman Ho Dɔ Kuo Fofor (New Patriotic Party) no tekiti do wɔ Mumu 1996 Ghana Amansan Abatow a ɔkɔɔ do maa Odotobri Mantsam a ɔwɔ Ashanti Mantam mu wɔ Ghana no mu. Ɔtow aba 17,564 wɔ abatow 25,065 a ɔfata a wɔtowee no mu a ɔgyina hɔ ma 58.30% tiaa George Adu-Mensah a ɔyɛ NDC munyi a ɔtoo aba 7,501 na Veronica Rita Akosua Nsafoah a ɔyɛ IDN munyi a ɔtoo aba 0.

Wɔpaw Gyimah dɛ mbarahyɛbaguanyi wɔ Odotobri mantsam a ɔwɔ Ashanti Mantsam mu wɔ Ghana wɔ afe 2000 Ghana amansan abatow no mu. Ɔdzii nkonyim wɔ New Patriotic Party no tekiti do. Na nye mansin no yɛ mbrahyɛbagua nkongua 31 a ɔwɔ nkongua 33 a New Patriotic Party dzii nkonyim wɔ saa abatow no mu maa Ashanti Mantsam no fa. Ɔman Ho Dɔ Kuw Fofor (New Patriotic Party) no nyaa dodow no ara a nye nyinara yɛ mbrahyɛbagua nkongua 100 wɔ nkongua 200 mu. Wɔdze abatow 18,395 paw no wɔ abatow a ɔfata nyinara mu. Na eyi nye abatow a ɔfata a wɔtowee nyinaa mu 80% yɛ pɛ. Wɔpaw no kyɛn John A. Frimpong a ofi Ɔman Demokrasi Mmarahyɛ Bagua (NDC) no mu, Francis A.A. Minta a ofi Apam no mu Nnipa Kuw no mu (Convention People's Party) na Isaac Owusu a ofi Ɔmanfo Ɔman Nhyiam no mu (People's National Convention). Eyinom nyaa abatow 3,579, 668 na 357 wɔ abatow a ɛfata a wɔtowee nyinara mu. Eyinom nye 15.6%, 2.9% na 1.6% yɛ pɛ wɔ abatow a ɔfata a wɔtowee nyinara mu.

## N'abrabɔ
Samuel Nkrumah Gyimah yɛ Kristonyi.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Samuel Nyimakan

**Samuel Nyimakan** yɛ Ghana amanyɛnyi na ɔyɛ Mmarahyɛ Bagua a ɔtɔ do ebiasa (Third Parliament) wɔ Ghana Amansin a ɔtɔ do anan (4) no munyi a ɔgyina Wulensi Mansin a ɔwɔ Ghana Etsifi Fam Mantɔw no ananmu.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Samuel Oppong

**Samuel Oppong** yɛ Ghana ɔmanyɛnyi, nna ɔyɛ mbrahyɛbaguafie a ɔtɔdo ebien no mu panyin a ogyina "Agona west constituency" a ɔwɔ Ghana finimfin Mantɔw mu ananmu.Oppong dzii kan bɛyɛɛ mbrahyɛbeguamunyi wɔ Agona epuei mantow mu wɔ  National Democratic Congress dzin mu wɔ finimfin mantɔw mu wɔ Ghana. National Democratic Congressnyi Oppong nyaa amba mpem ɔhankron na ekyirpɔw ɔhanan eduosoun ebaasa a ɔkyerɛ ɔha nkyekyɛ mu eduosakron na ekyirpɔw eduosa wɔ amba mpem anana na ekyirpɔw ɔhansa nkron a wɔtow no nyinara mu dze dzii nkonyim, ma Owura  Kofi Tawiah a ɔyɛ New Patriotic Partenyi no nso nyaa mpem duanan na ekyirpɔw ɔhawɔtwe eduosabiako a ɔkyerɛ ɔha nkyekyɛ mu eduokron na ekyirpɔw eduakron, John F. Edwin, so nyaa amba mpem ebiasa na ekyirpɔw ɔhasa esia na ebien, Isaac Ebo Bartels nyaa amba mpem ebien na ekyirpɔw aduokronbiako, Baba Rockson nyaa ɔhaenum eduonum ebien na  Mattew Caurie so nyaa amba no hwee. Samuel K. Obodai a ofi New Patriotic Party mu dze amba mpem eduonubiako na ekyirpɔw ɔhanan nye eduanan ebiasa a ɔkyerɛ ɔha nkyekyɛ mu eduonum esoun na ekyirpɔw enum gyee egua no fii Owura Samuel ne nsa mu.

Nkyekyεmu:Ghanafo
Samuel Owusu Agyei

**Samuel Owusu Agyei** yɛ Ghana amanyɛnyi na na ɔyɛ mbrahyɛbaguanyi ma Effutu mansin a ɔwɔ Ghana Finimfin mantɔw mu wɔ Mbrahyɛbagua a ɔtɔ do anan (4) wɔ Ghana man a ɔtɔ do anan (4) no mu na na ɔyɛ ɔman soafo a ɔhwɛ ɔman nnwuma mu nsakrae do.

## Nwomasua
Agyei kɔɔ Wales Esuapɔn (University of Wales), faako a ɔnyaa Nyansahu mu Ɔbenfo abodzin krataa wɔ sikasɛm mu (Master of Science in economics).

## Amanyɛsɛm
Agyei hyɛɛ amanyɛsɛm mu ber a wɔpaw no dɛ mbrahyɛbaguanyi ma Effutu Ambatow mpasua a ɔwɔ Ghana Finimfini mantɔw mu wɔ afe 2004 Ghana amansan ambatow mu wɔ New Patriotic Party no tekiti do. Entsi ɔgyinaa ambatow mpasua no ananmu wɔ Ghana Amansin a ɔtɔ do anan (4) no Mbrahyɛbagua a ɔtɔ do anan (4) mu fir Sanda da ɔtɔ do esuon (7) afe 2005 kɔsi Sanda da ɔtɔ do esia (6) afe 2009. Agyei dzii dwuma ber bi pɛ dɛ mbrahyɛbaguanyi maa Effutu ambatow mpasua no. Wɔtuu no wɔ ambatow a ɔdzi ekyir no mu, 2008 Ghana amansan ambatow no mu, dzenam mbrahyɛbaguanyi a ɔdzi kan maa ambatow mpasua kor no ara wɔ Ghana Amansin a ɔtɔ do anan (4) no Mbrahyɛbagua a ɔtɔ do ebiasa (3) mu, Mike Allen Hammah, a ɔfir ɔsɔretia kuɛ kɛse no mu – National Democratic Congress, a Mike Allen Hammah too ambatow a ɔyɛ ambatow a ɔfata nyinara yɛ 12,010 tiaa Hammah ambatow dodow a ɔfata a ɔyɛ 15,124. Agyei yɛ Ɔman Ho Dɔ Kuw Fofor no munyi.

Ɔsan nso yɛ kan Ɔsoafoa ɔhwɛ Ɔmanfo nnwuma mu nsakrae do wɔ Ghana Ɔmampanyin Kan Nye Ɔheneba John Agyekum Kuffour nnyido mu.

### 2004 Ambatowe
Wɔpaw Agyei dɛ mbrahyɛbaguanyi wɔ afe 2004 Ghana amansan ambatow no mu a ɔnyaa amba 13,651 wɔ ambatow a ɔfata 26,710 a wɔtow no nyinara mu. Eyi nye ambatow a ɔfata a wɔtow no nyinara mu 51.1% yɛ pɛ. Wɔpaw no dɛ ɔmantɔw kor no ara mbrahyɛbaguanyi a ɔredzi tumi, Hammah Mike Allen a ofi National Democratic Congress; na Sunu-Nuquaye Stephen a ofi Convention People’s Party no mu, Adelina Dennis a ofi Great Consolidated Popular Party no mu nye; Frank Ebo Sam nz Isaac Arthur Aidoo – nnyimpa ebien (2) a wɔdze hɔn ho. Eyinom nyaa ambatow a ɔfata a wɔtow no nyinara mu 46.6%, 1.4%, 0.3%, 0.2% na 0.4%. Wɔpaw Agyei wɔ New Patriotic Party no tekiti do. Na nye ambatow mpasua no yɛ ambatow mpasua duesia (16) a New Patriotic Party dzii nkonyim wɔ Finimfin (Central) mantɔw mu wɔ saa ambatow no mu no fa. Sɛ wɔka nye nyinara bom a, New Patriotic Party no nyaa Mbrahyɛbagua nkongua 128 wɔ Ghana Amansin a ɔtɔ do anan (4) no Mbrahyɛbagua a ɔtɔ do anan (4) no mu.

## N'abrabɔ
Agyei yɛ Kristonyi.

## Nhwɛdo


Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Samuel Sallas Mensah

Wɔwoo **Samuel Sallas Mensah** wɔ Ayɛwoho 7, 1954 mu. Ɔyɛ Ghana ɔmanyɛnyi na mbrahyɛbaguanyi dada ma Upper West Akim ambatow mpasua a ɔwɔ Epuei Mantɔw mu. Ɔyɛ obi a ɔhwehwɛ sika kyerɛwtohɔ mu (Accountant) na eguamutsenanyi dada ma aban nkontaabu beesuomfo na afei krakye somfo dada ma public procurement authority. Mr Mensah na seisei ɔhwɛ ɔman no sikasɛm do ma National Democratic Congress na mbrahyɛbaguanyi a origyina ama afe 2020 Ghana ambatow kɛse a ɔreba no.

### <u>Abrabɔ ahyɛase na nwomasua</u>
Wɔwoo Samuel Sallas Mensah wɔ Ayɛwoho 7, 1954 wɔ Upper West Akim a ɔwɔ Epuei Mantɔw mu wɔ Ghana. Ɔkɔr skuul wɔ Pennsylvania Suapɔn na onyaa abodzin krataa a wɔfrɛ no Bachelor of Arts wɔ Business administration mu. Nna ɔyɛ kuwba wɔ American Institute of Certified Public Accountants na Institute of Chartered Accountants a ɔwɔ Ghana wɔ afe 1999 mu. Ɔsan kosuaa adze wɔ Ghana Institute of Taxation wɔ afe 1986 mu.

#### <u>Amanyɛsɛm</u>
Wodzii kan paaw Mensah kɔr mbrahyɛbagua mu maa Upper West Akim ambatow mpasua a ɔwɔ Epuei Mantɔw mu wɔ Ghana wɔ afe 1992 Ghana ambatow kɛse no mu dze nam National Democratic Congress do. Afe 1996 mu no, onyaa amba 16, 684 fii amba dodow 28, 395 a egina hɔ ma 51.50% tsiaa Asamoah Evans Gilbertson a onyaa amba 10,634, Joseph Cobbina Adika a onyaa amba 497, Lawrence Boateng a onyaa amba 384 na Isaac Annoh a onyaa amba 196. Afe 2000 mu no, Ɔdze amba 12,150 fi amba dodow 22,503 a egyina hɔ ma 54.00% dzii nkonyim tsiaa n'akansifo Raymond Kwame Akuffour a onyaa amba 8,983, Alex Addai-Mensah a onyaa amba 924, Joseph Cobbina Adika a onyaa amba 309 na  Ayisi Gyeke Opare a onyaa amba 137. Ɔsanee dze amba 14, 064 fi amba dodow 28, 947 mu a egyina hɔ ma 48.60% dzii nkonyim wɔ afe 2004 mu tsiaa Nana Yaw Asare Koranteng NPP kuwba a onyaa amba 13,819 a egyina hɔ ma 47.70%, John Martey CPP kuwba a onyaa amba 765 a egyina hɔ ma 2.60%, Nana Asabir Nkum EGLE kuwba a onyaa amba 165 a egyina hɔ ma 0.60%, Agnes Akeley Adorshie PNC kuwba a onyaa amba 134 a egyina hɔ ma 0.50%, Salifu Alaru IND kuwba na Raymond Kwame Akuffo IND kuwba hɔn nyina ennya amba biara. Odzii nkogu wɔ afe 2008 Ghana ambatow kɛse no mu ma Joseph Sam Amankwanor bɛhyɛɛ n'ananmu.

##### <u>Edwuma</u>
N'edwuma a ɔyɛ nye chartered accountant na mbrahyɛbaguanyi dada ma Upper West Akim ambatow mpasua a ɔwɔ Epuei Mantɔw mu. Ɔsanee yɛɛ edwuma dɛ tow ho enyimdzefo.

##### <u>N'abrabɔ mu nsɛm</u>
Mensah yɛ Christiannyi.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Sandra "Alexandrina" Don-Arthur

**Sandra Don-Arthur** (wɔwoo no wɔ Esusow Aketseaba22, 1980) a wɔsan frɛ no **Alexandrina** wɔ showbiz edwumayɛ mu yɛ makeup artist na Vlogger a ɔfir Ghana. Ɔno na ɔhyehyɛɛ Alexiglam Studio, Ghana edwumakuw bi a wɔyɛ enyim esiesie (makeup) na ahoɔfɛ a wɔdze ahoɔfɛ ho edwuma ma mbea wɔ Ghana no nye C.E.O.

## N'abrabɔ
Ɔtse Accra a ɔwɔ Ghana na ɔwɔ  mba ebien (2).

## Abasobɔdze na Nnyimpa a wɔdze hɔn dzin ma

## Nhwɛdo

Nkyekyεmu:Ghana
Nkyekyεmu:Ghanafo
Sarah Adwoa Sarfo

**Sarah Adwoa Safo** (wɔwoo no Mumu 28, 1981) ɔyɛ Ghana mbranyimfo na amanyɛnyi. Ɔyɛ New Patriotic Party Mbrahyɛbaguanyi (2013–2020) ma Dome Kwabenya Ambatow mpasua a ɔwɔ Nkran Kurowpɔn Mantɔw mu wɔ Ghana. Na ɔyɛ Ɔsoafo a ɔhwɛ mbanyin na mbasia, mbofra na asetsena mu ahobanbɔ do kesi  Dzifuu 28, 2022 ber a Nana Akuffo Addo Danquah yii no fir edwumam.

## Mboaedze


Nkyekyεmu:Ghana Amanyɛnyi
Nkyekyεmu:Amanyɛfo
Nkyekyεmu:Nyimpa
Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghanafo
Sarkodie

**Michael Owusu Addo a dodowara frɛ no Sarkodie** yɛ ndwomtownyi na ndwomkyerɛwnyi a ofi Ghana. Ɔsan so yɛ guadzinyi a ɔtse Tɛma- Ghana. No mbɔdzembɔ wɔ ndwontow mu ama oenya abawdobɔdze beberee. Bi nye Vodafone Ghana ndwotow  abawdobɔdze, 3Music, BET na dza ɔkeka ho.

Nkyekyεmu:Ghanafo
Seidu Paakuna Adamu

**Seidu Paakuna Adamu** yɛ Ghana ɔmanyɛnyi na mbrahyɛbaguanyi ma mbrahyɛbagua a ɔtɔ do ebien na ebiasa wɔ aban a ɔtɔ do anan mu wɔ Ghana. Ɔyɛ mbrahyɛbaguanyi dada ma Bibiani ambatow mpasua a ɔwɔ Anee Mantɔw mu wɔ Ghana dze nam National Democratic Congress amanyɛkuw do.

## Amanyɛsɛm
Nna Adamu yɛ mbrahyɛbaguanyi ma mbrahyɛbagua a ɔtɔ do ebiasa wɔ aban a ɔtɔ do anan mu wɔ Ghana. Ɔyɛ kuwba wɔ National Democratic Congress amanyɛkuw na ɔnanmusifo ma Bibiani ambatow mpasua a ɔwɔ Anee Mantɔw mu wɔ Ghana. N'amanyɛsɛm edwuma hyɛɛ ase ber a okegyinaa dɛ National Democratic Congress kuwba wɔ afe 1996 Ghana ambatow kɛse no mu na odzii nkonyim no. Onyaa amba 24, 437 fii amba dodow 37, 712 mu a egyina hɔ ma 52. 30% dze tsiaa n'akansifo Christopher Addae NPP kuwba a onyaa amba 13, 275 na Moses Jasi-Addae EGLE kuwba a oenya amba biara.

#### Afe 2000 ambatow
Wɔpaa Adamu dɛ mbrahyɛbaguanyi maa Bibiani ambatow mpasua wɔ afe 2000 Ghana ambatow kwse no mu. Odzii nkonyim dze nam National Democratic Congress do. Mbrahyɛbagua ngua 19 a nna ɔwɔ hɔ no, n'ambatow mpasua no ka ngua 9 a National Democratic Congress dzii do nkonyim wɔ Anee Mantɔw mu. Mbrahyɛbagua a ɔtɔ do ebiasa wɔ aban a ɔtɔ do anan mu wɔ Ghana no, National Democratic Congress nyaa mbrahyɛbagua ngua 92 fii ngua dodow 200 mu. Onyaa amba 19,818  fii amba dodow 38,378 a wɔtoow mu dze dzii nkonyim. Iyi gyina hɔ ma 53.7% fi amba dodow a wɔtoow no mu. Ɔdze iyi dzii n'akansifo no do nkonyim. Christopher Addae a ɔwɔ New Patriotic Party nyaa amba 16, 736 a egyina hɔ ma 45%, Anthony K. Gyasi a ɔwɔ Convention People's Party nyaa amba 318 a egyina hɔ ma 0.9%. Richard A. Donkor a ɔwɔ National Reformed Party na John Boakye Adae a onnyi amanyɛkuw biara mu no ennya amba biara.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Sekunde-Takoradze

**Sekondi-Takoradi** yɛ kurow wɔ Ɔman Ghana mu na yɛfrɛ no ntafo kurow. Ɔwɔ atɔe mantɔw mu. Sekondi-Takoradi wɔ timber, kokoo, fangoo nna dza ɔkeka ho. Ne mu mba pii nara na wɔyɛ far dwuma. Wɔwɔ keteke kwan kɔ Nkran na Kumase.
Sanda

**Sanda** yɛ bosoom a odzi kan wɔ afe mu. Sɛ dɛm bosoom yi du a, osiandɛ ɔyɛ bosoom ahyɛse wɔ afe mu ntsi, yɛsan nda. Ahanamata so ba dodow. Dza osi nye dɛ ɔma wimu yɛ kusuww da mu no nyinara, ma nkorɔfo nnhu adze a ɔwɔ ekyir yie. Bio, ibohu na awɔw no a ɔwɔ mu no na wimu no a ɔayɛ kusuww ma adze kye mpo a yennhu no ye, ɔma nkorɔfo soɛr fi hɔn mpa do a, nna biribi yɛ hɔn dɛ adze nnkyee, ntsi wɔsan kɛda. Iyi na ɔmaa bosoom no nyaa ne dzin San-kɛda (Sanda) no.
Selase Agbenyefia

**Selase Agbenyefia** anaa **Selase Yaaya Agbenyefia** (wɔwoo no afe 1978 mu) yɛ ɔfesa wɔ Ghana Air Force na ɔbɛyɛɛ basia a odzi kan wɔ Ghana a ɔkaa wimuhyɛn.
## Nabrabɔ Mu Nseam
Afe 1978 mu na wɔwoo Agbenyefia na afe 1989 mu na ɔhyɛɛ skuul ase wɔ Mawuko Girls Secondary Skuul. Mfe ebien ekyir no nna ɔwɔ  Mawuli Secondary Skuul. Osuaa BSc wɔ Business Administration wɔ Ghana Suapɔn(University of Ghana) mu, na owiee wɔ afe 2009 mu. Agbenyefia san kitsa Postgraduate abawdobɔdze wɔ Public Administration wɔ Ghana Institute of Management na Public Administration.

Agbenyefia nyaa na mpofirmu dwuma bɛyɛɛ wimuhyɛnkafo. Ɔkyerɛɛw kɔr air force naaso ɔnye na mfɛfo no kɔr air force no mu no, ohuu dɛ wɔdze no ahyɛ asrafokuw no mu. Ɔnye Major General Joseph Narh Adinkra twaa do wɔ dɛm nhyehyɛɛ yi ho ma ɔkaa kyerɛɛ no dɛ dɛm ber air force no ammfa mbaa. Ɔkɔr do ara nye hɔn twaa do na osian enyiɔdzen a onyaa no ntsi, wɔbɔɔ n'abawdo wɔ ber a wɔnye na kaa wimuhyɛnkafo a nna wɔrokɔ ntsetseebea no ho.

Dɔm a wɔkɔree no do tsewee boduu eduonu na afei du-enum wɔ ber a wɔbaa Ghana Military Academy wɔ Teshie wɔ Nkran. Na wimukɔ a odze nkan no nna ɔwɔ Aero L-29 Delfín Jet Trainer a odze  nkan nye Air Commodore Philip Ayisa wɔ Fanokwa bosoom wɔ afe 1998 mu. Nna mbaa wimuhyɛnkafo wɔ Ghana mbom dze naaso beenu a wɔkɔr wimu no kɔr ahomgye mu wɔ afe 1966 coup no ekyir no mu wɔ Ghana, ntsi nna ɔno nye nyimpa a odze nkan wɔ afe eduosa-enum na nyinara mu, wɔka dɛ ɔyɛ basia a wimuhyɛnkafo wɔ Millitary wimuhyɛn  wɔ West Africa wɔ mfe edanan-awɔtwe mu.

Afe 2015 mu no, wɔbɔɔ n'abawdo dɛ otumii gyee Ɔmampanyn John Mahama nkwa wɔ ber a ogyinaa wimuhyɛn bi mpofirmu.

## Wimukɔ Mu Suahu

* Rating: Command Pilot
* Wimukɔ mber: more than 1800
* Aircraft: Aero L-29 Delfín, AgustaWestland AW109, Bell 412 and Mil Mi-17.

#

Nkyekyεmu:Ghanafo
Seth Adjei Baah

**Seth Adjei Baah** (wɔwoo no Esusow Aketseaba 18, 1960) yɛ eguadzinyi na amanyɛnyi. Na ɔyɛ kan Mbrahyɛbaguanyi ma Nkawkaw Ambatow mpasua a ɔwɔ Ghana Epuei fam mantɔw mu.

## Ɔbra Ahyɛase na nwomasua
Wɔwoo Baah afe 1960. Ɔfir Kwahu-Asakraka a ɔwɔ Ghana Epuei mantɔw mu. Ɔsuaa adze wɔ Trinity College na University a ɔwɔ Madrid, Spain baabi a ɔnyaa Bachelor of Arts abodzin krataa.

## N'abrabɔ na edwuma
Baah yɛ Kristonyi na wawar na ɔwɔ mba anan (4). Ɔnye Pentekoste Asɔre n'ɛsom. Ɔyɛ eguadzifo (businessman) na Shaaba Enterprises Limited no kwankyerɛfo (Chief Executive Officer - CEO). Efi Sanda 2011 kɔsi Sanda 2016 na ɔyɛ Ghana Eguadzi na Nnwuma Kuw no eguatsenanyi (president ). Ɔsan nso yɛ Pan Afrika Eguadzi Kuw na Nnwumayɛkuw (Pan African Chamber of Commerce and Industry - PACCI) no eguatsenanyi (president).

## Amanyɛsɛm
Baah amanyɛsɛm edwuma fii ase afe 2008 ber a ɔbɛyɛɛ Ghana Amansin a ɔtɔ do anan (4) no Mbrahyɛ Bagua a ɔtɔ do enum (5) no munyi maa Nkwakwa Ambatow mpasua no dɛ ɔmannyifo a ɔdze ne ho (independent member). Ɔdzii nkoguo wɔ New Patriotic Party mbrahyɛ bagua primaries mu wɔ afe 2008 mu wɔ Nkawkaw Ambatow mpasua mu na ɔno nti, ɔsii gyinae dɛ ɔbɛgyina hɔ dɛ obi a ɔdze nye ho na ɔdzii nkonyim wɔ ambatow no mu. Ɔdzii nkonyim wɔ atenae no mu a nye nyinara yɛ 21, 640 wɔ ambatow 40, 004 a ɔfata a wɔtow no mu a ɔyɛɛ 54.1%. Ɔhweer n’akongua wɔ afe 2012 Ghana amansan ambatow no mu maa New Patriotic Party no Epuei Mantɔw sikakorafo (Eastern Regional treasurer), Eric Kwakye Daffour. Ɔno ekyi no ɔnu nye ho dɛ ɔkɔɔ Amanyɛsɛm mu.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Seth Dankwa Wiafe

**Seth Dankwa Wiafe** yɛ Ghana amanyɛnyi na kuw ba wɔ mbrahyɛbagua fie a ɔtɔ do ebiasa wɔ Fourth Republic mu wɔ Ghana.

## Ahyɛse bra na edwuma
Wiafe was born at Akwapim South in the Eastern Region of Ghana. He is a lawyer and member of the General Council Ghana Bar Association.

Wɔwoo Wiafe wɔ Akwapim South wɔ Epuei mantɔw mu Ghana. Ɔyɛ mbranyimfo na kuw ba wɔ General Council Ghana Bar Association.
## Amanyɛsɛm
Wiafe dzii kan ba mbrahyɛbagua fie wɔ National Democratic Congress amanyɛkuw ne dzin mu wɔ 2000 Ghana Amansan Abatow mu a na ogyina mu ma Akwapim South Abatow mpasua do. Nna ɔyɛ kuw ba wɔ mbrahyɛbagua fie a ɔtɔ do ebiasa wɔ 4th Republic mu wɔ Ghana. Onyaa amba 22,328 wɔ 39,955 mu a na ogyina hɔ ma 55.9%. National Democratic Congress amanyɛkuw no nyaa dɔm kuma ngua a ɔyɛ 92 wɔ mbrahyɛbagua fie ngua a ɔyɛ 200 mu wɔ mbrahyɛbagua fie a ɔtɔ do ebiasa wɔ 4th Republic mu wɔ Ghana. Odzii nkogu wɔ 2004 abatow mu ma Magnus Opare-Asamoah (NPP) amanyɛkuw nyi, a onyaa 0.70% ma Opare-Asamoah nyaa 56%. Wɔ n'amanyɛsɛm edwuma mu no, Wiafe na ne mansin mu soafo (DCE), Andrew Y. Nyarko-Adu, na wɔko tsia hɔn ho wɔ prɔe na kwan bɔn do wotwa ngua ho. 
## Edwuma
Wiafe yɛ nkaano Mbrahyɛbaguanyi wɔ Akwapim South abatow mpasua do wɔ Epuei Mantɔw mu wɔ Ghana fitsi 2001 kesi 2005.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Sherifa Gunu

**Sherifa Gunu** yɛ Ghana ndwomtonyi a, ne ndwom ka akoma.[1] wɔwoo no odehyeba wɔ Adehye ebusua kuw mu wɔ Dagbon, a ɔwɔ Northern mantɔw mu wɔ Ghana. Gunu nya ɔpɛ ma ndwomtow na asaw fri ne mbofra ber mu.[2]

Sherifa akɔ asaw akansi ahorow mu wɔ ne mantam na ne ɔman no mu.[2]

## Abrabɔ Ahyɛse
Wɔwoo Sherifa Gunu wɔ Dagbon Ahemman mu wɔ Ghana Etifi Mantɔw mu wɔ adehye ebusua mu. Ogyae sukuu wɔ ne mbofra ase na ekyir yi osii akan wɔ ne mantɔw nye ne ɔman no mu asaw akansie ahorow nyinara mu.

## Ndwomtow Edwuma
Sherifa Gunu bɛyɛɛ etifi fa mu mantɔw asaw mu kandzifo nye nyaa odzi kan a ɔtɔ do ebien wɔ 1998 Embassy Pleasure, ɔman asaw akansie a w'agye dzin wɔ 1990 mfe no mu. Ekyir yi ɔnye nyimpa tse dɛ "King Ayisoba" nye

Terry Bonchaka nyaa kyɛfa wɔ afe 2003 Hiplife asaw akansie no mu. Gunu bɛyɛɛ obi a odzii dzibew do ebien na Terry Bonchaka dzi kan wɔ akansie no mu.[3] Wɔ afe 2017 mu no, oyii ne ndwom bi a w'ato dzin Salamatu, a ono nso yɛ ne ndwom nwoma no mu kor asɛmtsir. Ɔdaa no edzi dɛ sanstir ntsi a ɔdze ndwom no dzin too do nye dɛ wobehu Afrika dzin soronko a ɔyɛ.[4]

## Agordzi  dwuma ahorow
Sherifa Gunu yɛɛ ne dwumadzi wɔ Ɔman Agordzibea maa Zongofest a odzi kan, ɔyɛkyerɛ a wɔdze hyɛɛ Zongo nyimpa etsitsir enyimunyam na wohu mberantse na mbaa hɔn adom akyɛdze.[5] Ɔsan dze agordzi dwuma hyehyɛɛ do wɔ Golden Tulip  na onye ndwomtowfo kuw dzii dɛm dwuma no mu wɔ Accra ber a  Ghana nkitahodzi nhyehyɛɛ a wɔfrɛ no ‘Corporate Wednesday’ no rokɔ do, dɛm dwumadzi yi wɔ yɛɛ dɛ wɔdze bɛka ndwumakuw beberee

s abɔmu wɔ hɔn edwuma ho nkitahodzi ho.

Sherifa tow ndwom dze boa Kojo Antwi, Amakye Dede, Daddy Lumba, Nana Acheampong nye Sarkodie na  nyinara mu no ɔyɛɛ ndwomtow bukuu ebiasa.[7]

## Abasobɔdze ne dzin a wɔdze too gua
1st runner up, 1998 Ɔman Asaw Nkonyimdzifo(The Embassy Pleasure). Dza ɔtɔ do 1, 2003 Hiplife Asaw Nkonyimdzifo.[8]

## Discography ho nsɛm

## Abrabɔ mu nsɛm
Sherifa yɛ nkramonyi na ɔwɔ mba ebien.[9][10]

## Nhwɛdo
**• ^** *Eugene Osafo-Nkansah (16 May 2011). "Sherifa Gunu delivers baby girl". Ghana Music. peacefmonline.com. Retrieved 6 December 2013.*

• ^ Jump up to:***a*** ***b*** *"ProfileAbility – Sherifa Gunu". ProfileAbility. 28 December 2016. Retrieved 25 March 2022.*

**• ^** *Ghana web. "Sherifa Gunu Profile:". Ghana web. Ghana web. Retrieved 10 July 2017.*

**• ^** *Ghana web. "Sherifa Gunu announces new single Salamatu". Ghana Web. E News Gh. Retrieved 26 July 2017.*

**• ^** *"Sherifa, Fancy Gadam rock Zongofest Honours". Ghana Web. Retrieved 17 July 2017.*

**• ^** *Ghana Web. "Sherifa Gunu, Others For Corporate Wednesday Launch". Ghana Web. Retrieved 26 July 2017.*

**• ^** *Michael Prempeh (1 January 2012). "Sherifa Gunu". Focus Ghana. Retrieved 6 December 2013.*

**• ^** *"Sherifa Gunu Profile:". Ghana Web. Ghana Web. Retrieved 10 June 2017.*

**• ^** *Eugene Osafo-Nkansah (16 May 2011). "Sherifa Gunu delivers baby girl". peacefmonline.com. Retrieved 27 February 2020.*

**• ^** *Bala MD (17 November 2022). "Sherifa Gunu To Tour USA". Naijabasic.ng. Retrieved 19 November 2022.*

Nkyekyεmu:Ghanafo
Sherry Ayitey

**Sherry Ayittey** (wɔwoo no 1948) yɛ Ghananyi biochemist, amanyɛnyi na mbasiafo ntamgyinanyi.

Nkyekyεmu:Ghanafo
Sika Bella Kaboré

**Sika Bella Kaboré**(wɔwoo no Ɔbɛsɛ 20, 1959) ɔyɛ Togolese-born Burkinabé jurist, healthcare advocate, na yer ma Ɔpanyin dadaw  ma Burkina Faso, Roch Marc Christian Kaboré. Ɔsoom dɛ Ewuraba a odzi kan ma Burkina Faso fri Mumu 29, 2015 dze kɔ Sanda 24, 2022, wɔ aber a ne kun, Roch Marc Christian Kaboré,  military dze ɔhyɛ yii ne efir eguar do.[1][2]

## No ho nsɛm
**Kaboré wɔwoo no dɛ  Sika Bella Adjoavi** wɔ Lomé, a ɔyɛ ndɛ Togo,[1][2] maa Mawupé Valentin Vovor, a.ɔyɛ Togolese physician, na Emilia Moreira.Dzin a daa wɔdze frɛ no Bella, a ɔhyɛ ne dzin mfinfin.[1] 

Kaboré wiee ne  master's degree wɔ law mu wɔ University of Lomé.[1][2] Na ofri hɔ kɔɔ France dze kɔ toa n'adzesua do wɔ University of Burgundy. Ohyia nyia ɔbɛyɛ ne kun , Roch Marc Christian Kaboré, wɔ aber a hom nyinara yɛ esuafo wɔ French universities.[1] Wɔ waree wɔ afe 1982 na wɔ nyaa mba ebiasa.[1] Wɔ kɔ tsena  Kaboré ne ɔman Burkina Faso wɔ  1980 ne mu, na ɔdze ne ho hyɛɛ Chamber of Commerce and Industry (CCI) wɔ Ouagadougou dɛ legal studies officer, wɔ aber a ne kun bɛyɛɛ Ɔkwankyerɛfo Panyin maa International Bank wɔ Burkina Faso.[1]

Wɔ 2006, Kaboré bɛyɛɛ Panyin a ɔdaf KIMI Foundation ano, na wɔ ma apɔwmudzen ho akwankyerɛ a ɔpam yarba ahorow dze ma Burkinabé mbasiafo  na mbofra.[1] KIMI Foundation,a ɔkyerɛ dɛ  "ikyim" wɔ Dyula kasa mu, ne botae nyi dɛ ɔbɛma ayarhwɛ wɔ nyarba ahorow a n'ano yɛ dzen ho, ibi nye breast cancer, cervical cancer, na sickle cell yarba.[1] 

Wɔ dawurbɔ mu no Kaboré nye Ewuraba a odzi kan dadaw Chantal Compaoré dɛ ne kun ne amanyɔsɛm edwuma bɛyɛɛ kɛse wɔ 1990 mu na 2000 mu.[1] Hom ebien na wɔkyɛ abrabɔ mu abakɔsɛm kor . Mbasiafo ebien no na wɔ war Burkinabé amanyɔ mpanyinfo na wɔwoo hɔn wɔ abrokyir  - Kaboré yɛ Togolese, wɔ aber a Compaoré yɛ Ivorian.[1] Amanyɔfo no bi wɔ gyedzi dɛɛ hɔn ebien yɛ ayɛnkofo mapa , nanso Ɔmanpanyin Kaboré ne amanyɔ mpanyinfo ngye dɛm asɛm yi ndzi, *wɔkaa kyerɛ dɛ Jeune Afrique*, " na wɔ yɛ anyenkofo osiandɛ dwumadzi a na ɔwɔ hɔ kun hɔn ntsɛmu . Na ibom yebotum a ka dɛ na wɔyɛ anyenkofo a? Menngye ndzi."[1]

Wɔ 2015, na ɔyɛ Chamber of Commerce and Industry(CCI) kuw mu nyimpa  ne executive committee.[1] Ɔbɛyɛɛ Ewuaraba odzi kan wɔ Burkina Faso wɔ December 29, 2015, odzi ne kun ne nkoyimdzi ekyir wɔ  November 2015 abatɔw a wɔdze yi Ɔmanpanyin .[1] 

## Nhwɛdo
• ^ Jump up to:***a*** ***b*** ***c*** ***d*** ***e*** ***f*** ***g*** ***h*** ***i*** ***j*** ***k*** ***l*** ***m*** ***n*** *Roger, Benjamin (2015-12-09). "Burkina : qui est Sika Bella Kaboré, la nouvelle première dame du Faso?". Jeune Afrique. Archived from the original on 2018-04-18. Retrieved 2019-01-21.* 

• ^ Jump up to:***a*** ***b*** ***c*** *"Qui est Sika Bella Kaboré, la femme de Roch Christian Kaboré, la nouveau président du Burkina Faso". Nofi. 2015-11-12. Archived from the original on 2019-01-26. Retrieved 2019-01-26.*

Nkyekyεmu:Africa
Nkyekyεmu:Burkina Faso
Nkyekyεmu:Burkina Faso otemmuafo
Simon Alangde Asabo

SIMON ALANGDE ASABO

**Simon Alangde Asabo** yɛ Ghana amanyɛnyi na mbrahyɛbaguanyi a abɛsen kɔ ma Bongo mpasuardo wɔ Etsifi Epuei mbewdo wɔ Ghana  wɔ Kwasafoman a otsia anan no mu.

ƆBRA AHYƐSE:

Wɔwoo Asabo wɔ Bongo wɔ Etsifi-Epuei mbewdo wɔ Ghana.

EDWUMA:

Alangde yɛ Nkontaabunyi.

AMANYƐSƐM:

Odzi kan no wɔpaaw Alangde dɛ mbrahyɛbaguanyi dze maa Bongo mpasuar wɔ mbrahyɛbagua a ɔtɔdo ebien wɔ kwasafoman a otsia anan no mu wɔ Ghana wɔ afe apem ahaakorɔn eduokorɔn esia Ghana asahen abatow no mu. Wɔpaaw no wɔ NDC amanyɛkuw no akwanya ahoma do. Ɔdze ne bɛhyɛɛ Gaaga Akayeri Azitariga a nna no so Akatamanso amanyɛkuwba (National Democratic Congress) dze ogyinaa wɔ mbrahyɛbagua a odzi kan no wɔ kwasafoman a otsia anan no mu wɔ Ghana mu.  
Alangde hweer ne dzibew no maa Albert Abongo wɔ abatow a ɔtoaa do no wɔ afe apem ahaebien no mu.

ABATOW:

Mba dodow 30,750 mu a wotuum kanee no, Alangde nyaa mu 22,695 a nna ogyina hɔ ma 73.8% na wogyinaa do paaw no. Wɔsaan Emmanuel Akobire Adosenaba a ɔyɛ "People's Convention party" kuwba, Ayamga Joseph Leo a ɔyɛ "National Convention Party" ananmusinyi na John Adobongo Atanga a ɔyɛ "People's National Convention" kuwba ho yii Alangde. Mba a dɛm nyimpakuw yi nyaa yɛ 8.7%, 3.15% na 14.34% dɛ mbrɛ hɔn edzin no dzidzi do no.

NHWƐDO:

1996 Parliamentary Election Results. Ghana: Electoral Commission of Ghana. p.&nbsp;6.
FM, Peace. "Ghana Election 2000 Results - Bongo Constituency". Ghana Elections - Peace FM. Retrieved 2020-10-18.
FM, Peace. "Parliament - Bongo Constituency Election 2012 Results". Ghana Elections - Peace FM. Retrieved 2020-10-18.
Elected Parliamentarians - 1992 Elections. Ghana: Electoral Commission of Ghana.
Electoral Commission of Ghana Parliamentary Result -Election 2000 (PDF). Ghana: Electoral Commission of Ghana. 2007. p.&nbsp;39.
FM, Peace. "Parliament - Bongo Constituency Election 2000 Results". Ghana Elections - Peace FM. Retrieved 2020-10-18.
FM, Peace. "Parliament - Bongo Constituency Election 1996 Results". Ghana Elections - Peace FM. Retrieved 2020-10-18.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Simon Anyoa Abingya

**Simon Anyoa Abingya** yɛ Ghana amanyɛnyi wɔ Ghana amanyɛkuw a ɔtɔ do anan no mu nyimpa a ogyina hɔ ma Bolganga abatow mpɛsoado wɔ National Democratic Congress (NDC) dzin mu.

Nkyekyεmu:Ghanafo
Simon Atingban Akunye

**Simon Atingban Akunye** (wɔwoo no 2 Kwakwar 1954) yɛ Ghana amanyɛnyi. Na ɔyɛ Ghana Aman a ɔtɔ do anan no Mbrahyɛbagua a ɔtɔ do enum no munyi, na ogyinaa Pusiga mantɔw ananmu wɔ Ghana Atsifi epue mantɔw mu.

## Ɔbra ahyɛse na nwomasua
Wɔwoo Akunye wɔ Kwakwar da a ɔtɔ do ebien , afe 1954. Ɔyɛ obi a ofi Pusiga wɔ Upper East Region wɔ Ghana. Ɔyɛ ɔyarehwɛfo panyin a hɔn akyerɛw ne dzin wɔ ɔyarehwɛfo nwoma mu. Ɔnyaa nye ayarehwɛ adansedie kratsaa wɔ Nigeria. Eyi sii wɔ afe 1984 mu. Ɔsan nso wɔ Executive master’s degree wɔ Governance and Leadership mu wɔ Ghana Institute of Management na Public Administration. Ɔnyaa adansedie krataa no wɔ afe 2008 mu.

## Edwuma
Akunye yɛ ayarehwɛfo panyin wɔ Akunye Nkaedzi Ayaresabea (Akunye Memorial Clinic).

## Amanyɛsɛm
Wɔdzii kan too aba ma Akunye kɔɔ mbrahyɛbagua mu wɔ National Democratic Congress tekiti do wɔ afe 2004 Ghana amansan abatow no mu. Ɔtuu mmirika dii tumi a ɔtɔ do ebien wɔ afe 2008 mu a ɔdzii nkonyim. Nanso, ɔhweer National Democratic Congress primaries wɔ afe 2016. Ɔno ekyi no, ɔsii gyinae dɛ ɔbɛkɔ Independent wɔ afe 2016 Ghana mbrahyɛbagua abatow mu, nanso ɔhweer Pusiga atenaeɛ no maa Laadi Ayii Ayamba a ɔfir National Democratic Congress no mu.

## Abatow a wɔyɛ
Wɔpaw Akunye sɛ mmarahyɛ baguani ma Pusiga mantɔɛ a ɔwɔ Upper East Region, Ghana wɔ afe 2004 Ghana amansan abatow no mu. Ɔdzii nkonyim wɔ National Democratic Congress tekiti do. Na nye mansin no yɛ mbrahyɛbagua nkongua 9 no fa wɔ nkongua 13 a National Democratic Congress dzii wɔ saa abatow no mu maa Upper East Region no mu. National Democratic Congress dzii nkonyim kakraa bi a nye nyinara yɛ Mbrahyɛbagua nkongua 94 wɔ nkongua 230 mu. Wɔdze abatow 12,112 na ɛpaw no wɔ abatow 18,700 a ɔfata a wɔtow nyinara mu. Eyi nye abatow a ɔfata a wɔtow nyinara mu 64.8% yɛ pɛ. Wɔpaw no kyɛn Yahaya Seidu Awinaba a ofi Ɔman Ho Dɔ Kuw Foforo (NPP) no mu. Ɔnyaa amba 6,588 wɔ abatow a wɔtow nyinara mu. Eyi nye abatow a ɔfata a wɔtow nyinara mu 35.2% yɛ pɛ.

Wɔ afe 2008 mu no, wɔpaw no dɛ mbrahyɛbaguanyi wɔ ɔmantɔw koro no ara mu. Ɔdzii nkonyim wɔ National Democratic Congress tekiti do. Wɔdze amba 8,803 na ɛpaw no wɔ ambatow 15,684 a ɔfata a wɔtoeɛ nyinara mu. Eyi nye abatow a ɔfata a wɔtow nyinara mu 56.13% yɛ pɛ. Wɔpaw no kyɛn Azongo Peter Tasiri a ofi Peoples’ National Convention, Mohammed Imoro Asoko a ofi New Patriotic Party na Abugbila Daniel a ofi Convention People’s Party mu. Eyinom nyaa abatow 391, 5,021 na 1,469 wɔ abatow a wɔtow nyinara mu. Eyinom ney 2.49%, 32.01% ne 9.37% yɛ pɛ wɔ abatow a ɔfata a wɔtow nyinara mu.

## N'abrabɔ
Ɔyɛ Katoleknyi (Catholic) na wawar s ɔwɔ mba awɔtwe.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Simon Osei-Mensah

**Simon Osei-Mensah** (wɔwoo no 27 Esusow Aketseaba 1961) yɛ Ghana amanyɛnyi, ɔyɛ Mbrahyɛbagua a ɔtɔ do esia (6) na Ghana Amansin a ɔtɔ do anan (4) no munyi, na ɔyɛ New Patriotic Party no munyi wɔ Ghana. Ɔyɛ Ashanti Mantɔw soafo wɔ Ghana.[2] Ɔmanpanyin Nana Addo Danquah Akuffo-Addo na ɔpaw no wɔ Sanda 2017 mu na Mbrahyɛbagua no mufoɔ penee do wɔ Kwakwar 2017 mu.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2001-2005
Sindou

**Sindou** yɛ kurow bi a ɔwɔ  province of Léraba wɔ Burkina Faso. Ɔyɛ kurow kɛse ma Léraba Province na Sindou Department. 

Wɔ nyim dɛm mantɔw yi wɔ is Pics de Sindou ho ntsi, a ɔyɛ sandstone geological nhyehyɛɛ a n'ano yɛ nam .Kurow yi yɛ bebi a ogyina hɔ ma bea a akwantufo dze san hɔn ekyir kɔ Mount Tenakourou, bea a ɔwɔ sor paa wɔ Burkina Faso.

## Ngyinado
**• ^** Citypopulation.de Population of cities & localities in Burkina Faso

## Abɔntsen do nkitahodzi
• Satellite map at Maplandia.com

Nkyekyεmu:Kurow wɔ Burkina Faso
Nkyekyεmu:Kurow
Nkyekyεmu:Nkurow a ɔwɔ Maps
Nkyekyεmu:Burkina Faso
Nkyekyεmu:Nkurow a ɔwɔ Africa
Nkyekyεmu:Mbea a nnyimpa dɔɔso wɔ Cascades Mantɔw mu
Nkyekyεmu:Africa
Sista Afia

**Francisca Gawugah** (wɔwoo no afe apem ahaakron edunkrɔn ebiasa nye bosoom sanda nye da a ɔtɔ do esuɔn) a edzin a dodow ara nyim dɛ wɔfrɛ no **Sista Afia** , ɔyɛ Ghana dwomtownyi nye dwomkyerɛwfo a ɔfri Nkran.

Onyaa dwomtow anyimnyam  wɔ mber a ɔhyɛ ase dɛ ɔdze dɛm ndwom a ɔka do yi tow gua"jeje" a ɔnyi dwomtowfoɔ "Shatta Wale nye Afezi Perry".￼
Solomon Kodjoe Akwetey

**Solomon Kodjoe Akwetey** yɛ Ghana ɔmanyɛnyi na mbrahyɛbaguanyi wɔ mbrahyɛbagua a ɔtɔ do  ebien no wɔ ka-bi-ma-menka-bi amambu a otsia anan no mu wɔ Suhum ambatow mpasua no do wɔ Ghana Epuei  Mantɔw mu.

## N'abrabɔ ahyɛse
Wɔwoo Akwetey wɔ Suhum wɔ Ghana Epuei Mantɔw mu.

Ɔnam adzesua do bɛyɛɛ obi a ɔkɔ wimu kɛyɛ nhwehwɛmu na nna ɔka Apollo 6 wimu nhwehwɛmu dwumadzi a ɔkɔr do no ho.

## Amanyɛsɛm
Wɔpaaw Akwetey dɛ mbrahyɛbaguanyi wɔ NDC amanyɛkuw no ne dzin mu wɔ Suhum mpasua no do a ɔwɔ Epuei Mantɔw no mu wɔ  Ghanaman mu nyina ambatow kɛse a ɔkɔr do wɔ Mumu 1996 mu no. Onyaa amba 18,181 fii amba dodow 35,574 a wonyae no mu a nna ogyina hɔ ma 43.90% a hɔn a nna ɔnye hɔn reper egua a kor nye Ransford Yaw Agyepong a onyaa amba 12,907, Doreen Ellen Adamson a onyaa 2,840, Emmanuel Todd Peasah a onyaa amba 341 na Patrick Nartey Djaba a  ɔno so nyaa amba 305. N'amanyɛkuw no mu ambatow a wɔdze yii mbrahyɛbagua ananmusinyi mu na Julius Debrah tuu no.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Solomon Kwabena Sarfoh

**Solomon Kwabena Sarfoh** yɛ Ghana amanyɛnyi na nkan no mbrahyɛbaguanyi. Nna ɔyɛ mbrahyɛbaguanyi ma Mampong ambatow mpasua do a ɔwɔ Esuantse Mantɔw mu wɔ Ghanaman mu. Nna ɔyɛ mbrahyɛbaguanyi wɔ mbrahyɛbagua a ɔtɔ do ebiasa no mu. Nna ɔsan so yɛ nkan no eguamutsenanyi ma mbrahyɛbagua apamfo a woyii hɔn faa akwan na ahɛn nsɛm ho no.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Solomon Tettey Terkper

**Solomon Tettey Terkper** yɛ Ghana ɔmanyɛnyi na mbrahyɛbaguanyi wɔ mbrahyɛbagua a ɔtɔ do ebien wɔ aban a ɔtɔ do anan mu, oginaa maa Upper Manyo Krobo ambatow mpasua a ɔwɔ Epuei Mantɔw mu wɔ Ghana.

### ABRABƆ AHYƐASE
Wɔwoo Terkper wɔ Upper Manyo Krobo wɔ Epuei Mantɔw mu wɔ Ghana.

#### AMANYƐSƐM
Wodzii kan paaw no kɔr mbrahyɛbagua mu maa Upper Manyo Krobo a ɔwɔ Epuei Mantɔw mu wɔ Ghana dɛ National Democratic Congress kuwba ber a wɔtoow Ghana amba kɛse wɔ Mumu 1996 mu no. Onyaa amba 15,390 fii amba dodow a wɔtoow 26,621 mu a ogyina hɔ ma 43.30%. Ɔdze dzii n'akansifo Emmanuel Ansah Nartey a onyaa amba 4,827 a ogyina hɔ ma 13.60%, Charles Kwesi Narh a onyaa amba 3,173 a ogyina hɔ ma 8.90%, Joe Sam a onyaa amba 2,644 a ogyina hɔ ma 7.40% na Martin Adama Okai a onyaa amba 587 a ogyina hɔ ma 1.70%. Terkper kɔdɔɔm Convention People's Party wɔ afe 2000 mu na Stephen Kwao Amoanor a ɔwɔ National Democratic Congress dzii no do nkonyim.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Sophia Akuffo

**Sophia Abena Boafoa Akuffo** JSC (wɔwoo no afe 1949 Mumu 20) yɛ Ghana Chief Justice of fitsi afe 2017 kesi afe 2019 Mumu 20 no mu.  Iyi ntsi,  nna ɔayɛ ɔsɛndzifo wɔ Supreme Court wɔ Ghana fi afe 1995.

## Nwomasua
Presbyterian ɔsɔfo ne babaa, onyaa ne Mpanyin nsɔwdo nwomasua wɔ Wesley Girls' High School, Oguaa na onyaa ne Bachelor of law degree fir University of Ghana mu. Ɔtoaa do wɔ Ghana School of Law na hɔ na ɔfataa dɛ ɔyɛ mbranyimnyi. Akuffo faa ntsetsee mu dɛ mbranyimfo wɔ Nana Akuffo-Addo amambu ase. Onyaa ne Master's degree wɔ mbra mu fir Harvard University wɔ USA.

## Edwuma
Sophia Akuffo ayɛ kuwba wɔ amambu apamfo wɔ Commonwealth Judicial Education Institute mu, na guamutsenanyi wɔ Alternative Dispute Resolution Task Force mfe pii. Afe 2006 Sanda bosoom mu no, wɔpaaw no kaa asɛndzifo a wɔwɔ African Court on Human and Peoples' Rights mu: enyimenyim no dze wɔpaaw no mfe ebien pɛr mbom ekyir no wɔsanee paw no kɛpem afe 2014 na ɔsoom dɛ mampanyin abedziekyir na Mampanyin wɔ Kɔɔto hɔ.

Akuffo kyerɛw  *The Application of Information & Communication Technology in the Judicial Process – the Ghanaian Experience*, a presentation to the African Judicial Network Ghana (2002).

### Ɔhen pɛrpɛrnyi wɔ Ghana
Afe 2017 Esusuowaketseaba 11 mu no, Nana Akuffo-Addo paaw Akuffo dɛ Ɔsɛndzinyi a ne dzibew wɔ sor wɔ Ghana Supreme Court, a mbrahyɛbagua no peen do. Mampanyin Akuffo -Addo kaa no do ntam kɛhyɛɛ kɔɔto hɔ wɔ afe 2017 Obiradzi 19 mu dɛ chief justice ɔtɔ do du-ebiasa wɔ Ghana kwasafoman mu. Atsɛmbu a otwa to a nna ɔka ho no wɔ afe 2019 Mumu 18 mu a Supreme Court no dze nhyehyɛɛ bi too hɔ dɛ kɔɔto no bɛtsena ase wɔ ndaawɔtwe ewiei aka asɛm hia. Ɔdze ne ndaase so maa Ghana amampanyin bi a woetwa mu so. Nna John Atta Mills a nna ɔyɛ ne kyerɛkyerɛnyi wɔ Taxation wɔ Ghana Law School na ɔsan paaw no maa African Court of Human and Peoples’ Rights wɔ Ethiopia. Ɔsanso hun Jerry Rawlings a ɔpaaw no kɔr Supreme Court wɔ afe 1995 na John Kufuor a ɔpaaw no kɔr African Court of Human and Peoples’ Rights wɔ afe 2006. Ɔbɛyɛɛ mampanyin wɔ dɛm kɔɔto yi ɔnam John Mahama ntsi na Nana Akuffo -Addo paaw no dɛ Chief Justice.

## Asɛndzi akyerɛw

* New Patriotic Party v Attorney-General (also referred to as the CIBA case) 1997 ICHRL 24 (12 March 1997)

## Ahomgye
Ɔsoom dɛ Chief Justice ekyir no, Akuffo gyee n'ahom wɔ afe 2019 mu.

Afe 2020 Ebɔw 28 mu no, Nana Akufo-Addo paaw Akuffo dɛ ɔnyɛ guamutsenanyi mma COVID-19 National Trust Fund fofor a wɔtsewee no ber a COVID-19 yar no bae no.

Ɔsanso soom dɛ guamutsenanyi wɔ University of Ghana mpanyimfo kuw no mu na ɔsanso yɛɛ kuwba wɔ akwankyerɛfo fɛkuw pii do.

## Ebusua
Ɔwɔ babaa a wɔfrɛ no Violet Padi na nananom ebien Samuel Osei na Cara Nyame. Ɔwɔ Ebusua kɛse a ne nuanom mbaa a wɔtse ase enum ka ho naaso wohun no dɛ ɔtaa ka noho kɔ ebiasa a yɛabɔ hɔn dzin dadaw no ho. [*citation needed*]

## Hwɛ iyi so

Nkyekyεmu:Ghanafo
Sophia Horner-Sam

**Sophia Horner-Sam** yɛ obi a ogyina Ghana anan mu wɔ amanaman ahorow do na ɔsan yɛ ɔmanyɛnyi wɔ ɔmampanyin Nana Akuffo-Addo ne New Patriotic Party amanyɛkuw no mu.

## Edwuma
Horner-Sam soom dɛ Atɔe Mantɔw no soafo wɔ John Agyekum Kufour n'amambu mu.  Ayɛwoho 2017 mu no, Ɔmanpanyin Nana Akuffo-Addo yii no ma ɔbɛyɛɛ Ghana ɔnanmusinyi wɔ ɔman Netherlands mu.

## Mboaedze

Nkyekyεmu:Ghanafo
Sophia Oboshie Doku

**Sophia Oboshie Doku** yɛ Ghana amanyɛnyi basia na Ghana mbrahyɛbaguanyi basia a odzi kan wɔ mbrahyɛbagua a odzi kan wɔ Kwasafoman odzi kan no mu wɔ Ghana wɔ Ghana Mampanyin a odzi kan Dr Kwame Nkrumah amambu ase.

## Nwomasua
Doku faa akyerɛkyerɛfo ntsetsee mu.

## Amanyɛsɛm
Nna Doku yɛ amanyɛnyi a ɔsoom wɔ bea a n'ahoɔdzen bɔso nyinara na nyimpa a ɔkoo fahodzi no mu kor.

Hwɛ iyi so

* Ama Nkrumah
* Hannah Cudjoe
* Susanna Al-Hassan

## Nhwɛdo

# **^** 
# **^** 
# **^** 
# **^** "The Forgotten S'heroes' of Ghana's Independence - threesixtyGh". *threesixtyGh*. Retrieved 2016-01-24.

Nkyekyεmu:Ghanafo
St. John's School Sekondi

St. John's Skuul yɛ mbanyimba nkotsee mpanyin nsɔwdo Skuul a ɔyɔ Roman Catholic asɔr no ne dze a ɔyɔ Atɔree Mantɔw mu wɔ Ghana.
Stephen Adoma-Yeboah

**Stephen Adoma-Yeboah** yɛ Ghana ɔmanyɛnyi na nna ɔyɛ mbrahyɛbaguanyi ma Dormaa Epuei Ambatow mpasua a ɔwɔ Brong Ahafo mantɔw mu wɔ Ghana. Nna ɔyɛ mbrahyɛbaguanyi wɔ Ghana Ka-bi-ma-menka-bi amambu a ɔtɔ do anan no ne mbrahyɛbagua a ɔtɔ do ebiasa no mu.

## Amanyɛsɛm
Adoma-Yeboah yɛ New Patriotic Party amanyɛkuw no mu ba. Wɔpaaw no dɛ mbrahyɛbaguanyi maa Dormaa Epuei Ambatow mpasua  a ɔwɔ Brong Ahafo mantɔw mu wɔ Ghana Ka-bi-ma-menka-bi amambu a ɔtɔ do anan no ne mbrahyɛbagua a ɔtɔ do ebiasa no mu. Yaw Ntow Ababio na obedzii n’adze wɔ afe 2004 Ghanaman mu nyina ambatow kɛse mu.

## Ambatow
Wɔpaaw Adomah-Yeboah dɛ mbrahyɛbaguanyi maa Dormaa Epuei Ambatow mpasua no wɔ afe 2000 Ghanaman mu nyina ambatow kɛse no mu. Wɔpaaw no wɔ New Patriotic Party amanyɛkuw no ne dzin mu. Nna n'ambatow mpasua no ka mbrahyɛbagua mu ngua duanan a New Patriotic Party amanyɛkuw no nyae wɔ mbrahyɛbagua ngua eduonu kor  a ɔwɔ Brong Ahafo Mantɔw no mu no ho. New Patriotic Party  amanyɛkuw no nyaa mbrahyɛbagua mu ngua aha ebien no mu ɔha dze benyaa dɔm kɛse a nna ɔwɔ mbrahyɛbagua a ɔtɔ do ebiasa wɔ Ghana Ka-bi-ma-menka-bi amambu a ɔtɔ do anan no mu. Amba 9,782 na ɔdze dzii konyim  wɔ amba 16,138 nyina a wɔtowee no mu. Iyi maa onyaa amba dodow a wɔtowee no mu 60.9% . Adomah-Yeboah kyɛɛn Nicholas Kwabena Agyei-Kyereme a ofi National Democratic Congress amanyɛkuw no mu, Obeng Kwasi Emmanuel a ofi National Reform Party amanyɛkuw no mu na Kyeremeh Addae Hinneh a ofi Convention People's Party amanyɛkuw no mu. Woyinom mu biara nyaa amba 5,599, 397 na 291 wɔ amba a wɔtowee no nyinara mu. Nna iyinom gyina hɔ ma 34.8%, 2.5% na 1.8% .

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Stephen Amoanor Kwao

**Stephen Amoanor Kwao** (wɔwoo no 12 Fankwa 1951) yɛ Ghana nwomasua ho nyimdzefo (educationist) na amanyɛnyi. Ɔyɛ kan Mbrahyɛbaguanyi ma Upper Manya mansin no na ɔyɛ Ɔman Soafo (Minister of State) wɔ Ghana Ɔmampanyin Dwumadzibea (Office of the President). Ɔsan nso yɛ obi a na anka ɔyɛ Ghana Nwomasua edwuma no kwankyerɛfo abadziakyiri na kan ɔman kyerɛwfo (national secretary) wɔ Ɔman Demokrasi Mmarahyɛ Bagua (National Democratic Congress) no mu nso.[5] Ɔsan nso yɛ kan Ɔsoafo a ɔhwɛ Edwumayɛ na Asetena mu Yiedze do (Former Minister for Employment and Social Welfare).

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Stephen Asamoah Boateng

**Stephen Asamoah Boateng** (a wɔwoo no Dzifuu 18, 1958) yɛ Ghana amanyɛnyi na nna ɔyɛ mbrahyɛbaguanyi ma Mfantseman Atɔe ambatow mpasua mu a ɔwɔ Ghana Finimfin Mantɔw mu. Ɔyɛ kan Ɔsoafo a ɔhwɛ Nkurow Nketsewa N'atsenae na No Mu Amambu Ho Mpontu,Nserahwɛ Na Nkitahodzi a  Ɔda Ghanaman na Akwantu Mu Mba Ntamu do . Boateng san yɛ kan  soafo a ɔhwɛ nsɛm na Ɔman mu nkyerɛkyerɛ do na ɔsan yɛ kan edwuma mu panyin wɔ Ɔman Nnwuma boayiku (State Enterprise committee) no mu. Mprempren ɔyɛ Ɔman Anigye ne Aban Dwumadibea (SIGA) no sohwɛfo panyin.

## Ɔbra Ahyɛse na Nwomasua
Wɔwoo Boateng wɔ afe 1958 mu na ofi Konongo wɔ Esuantse Mantɔw mu wɔ Ghana. Onyaa n'ahyɛase nwomasua wɔ Konongo Methodist ahyɛse skuul, Kormantse Mansin Finimfin Skuul na Jasikan Roman Finimfin Skuul mu na ɔtoaa do kenyaa no nsɔwdo skuul  wɔ Konongo/Odumase Finimfin Nsɔwdo Skuul mu. Boateng nyaa n'abɔdzin krataa a odzi kan wɔ University of Ghana, Legon mu na onyaa abɔdzin krataa a ɔtɔ do ebien wɔ Business Administration mu wɔ Henley Management College Oxfordshire wɔ United Kingdom. Ber a nna ɔwɔ United Kingdom no, ɔkɛyɛɛ edwuma dɛ Adzetɔn na Adzetɔ ho Fotufo wɔ American Medical Systems (AMS) a ɔwɔ Pfizer Pharmaceuticals mu. Nna ɔsan yɛ Guadzi ho fotufo wɔ Business Link wɔ London na dɛmara so nna ɔyɛ Dabew ho  Hwɛdofo wɔ Royal Borough a ɔwɔ Kensington, Chelsea. Nna ɔyɛ aban dwumayɛnyi  a nna ɔwɔ dzibew dɛ fiadze boafo  wɔ Ghana Medical Stores a ɔwɔ Kumasi.

## Amanyɛsɛm
Boateng ka  Mbrahyɛbagua a ɔtɔ do anan  wɔ Ghana ka-bi-ma-menka-bi amambu a ɔtɔ do anan no ho bi. Osuar no ara na ɔhyɛɛ n’amanyɛssɛm edwuma  ase dɛ obi a odzi akotsen wɔ amanyɛsɛm mu. Ɔbɛyɛɛ Madina Esuafo Kuw no mu panyin na  Ghana Esuafo Kuw Baatan no mu Mpanyimfo no hɔn Kyerɛkyerɛwfo wɔ afe 1979 mu kesii 1982. Ɔdze no ho hyɛɛ ɔman mu n'ambatow a ɔkɔr do wɔ afe 2004 mu dɛ Mfantseman ambatow mpasua n'anamusinyi wɔ New Patriotic Party amanyɛkuw no ne dzin mu na wɔpaaw no dɛ mbrahyɛbaguanyi a amba dodow 49,618 a wɔtowee no, onyaa no mu  28,081 wɔ dɛm afe no mu. Nna n'ambatow mpasua no ka ambatow mpasua ahorow duesia (16) a New Patriotic Party amanyɛkuw no dzii konyim wɔ hɔ no wɔ Finimfin Mantɔw mu no ho wɔ dɛm ambatow no mu. Ɔdze ne mbrahyɛbagua mu edwumayɛ no baa ewiei wɔ afe 2008 ɔman mu nyina ambatow no mu wɔ  ber a Aquinas Tawiah Quansah a ofi National Democratic Congress amanyɛkuw no dzii no do nyim no. Afe 2017 mu na ɔmanpanyin Nana Addo Dankwa Akuffo Addo paaw no dɛ oguamutsenanyi panyin a ɔda State Enterprise Committee no ano. Ekyir no, ɔmampanyin kor noara sanee paaw  Boateng dɛ kwankyerɛfo panyin wɔ ndzienyim kuw a wɔpaaw no State Interest and Governance (SIGA) mu no .

## N'abrabɔ
Boateng yɛ Kristonyi. Ɔwar Zuleika Lorwia, na ɔnye no wɔ mba esuon a Samuel Nana Yaw Boateng ka ho.

## Hwɛ Iyi So

* List of MPs elected in the 2004 Ghanaian parliamentary election

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Stephen Cobbinah B. Karikari

**Stephen Cobbinah Buor-Karikar**i yɛ Ghana amanyɛnyi na mbrahyɛbaguanyi ma Amansie West ambatow mpasua a ɔwɔ Esuantse Mantɔw mu wɔ Ghana wɔ mbrahyɛbagua a ɔtɔ do ebiasa wɔ Ghana Republic a ɔtɔ do anan mu.

## Amanyɛsɛm
Nna Buor-Karikari yɛ mbrahyɛbaguanyi wɔ mbrahyɛbagua a ɔtɔ do ebiasa wɔ Ghana Republic a ɔtɔ do anan mu. Wɔpaaw no wɔ afe 2000 Ghana ambatoɛ kɛse mu maa  New Patriotic Party. Onyaa mba 28, 657 a egyina hɔ ma 77.82%. Odzii nkogu wɔ afe 2004 ma Kofi Krah Mensah a ɔwɔ NPP bɛhyɛɛ n'ananmu.

### Edwuama
Buor-Karikari yɛ nkan no mbrahyɛbaguanyi ma Amansie West ambatow mpasua a ɔwɔ Esuantse Mantɔw mu wɔ Ghana. Ansaana owura amanyɛsɛm mu no, nna ɔyɛ kyerɛkyerɛnyi wɔ University of Cape Coast.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Stephen Kunsu

**Stephen Kunsu** yɛ Ghana amanyɛnyi na Mbrahyɛbagua a ɔtɔ do enum (5) na esuon (7) a ɔwɔ Ghana Amasin a ɔtɔ do anan no munyi a ɔgyina Kintampo Etsifi (North) ananmu wɔ Brong Ahafo mantɔw mu wɔ Ghana.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2001-2005
Stephen Kwaku Balado Manu

**Stephen Kwaku Balado Manu** (wɔwoo no 23 Dzifuu 1958)[1] yɛ ɔkyerɛkyerɛfo na Ghana amanyɛnyi. Nna ɔyɛ Mbrahyɛbaguanyi a ogyinaa Ahafo Ano Anaafo mansin a ɔwɔ Ashanti Mantɔw mu wɔ Ghana Mbrahyɛbagua a ɔtɔ do ebien (2), ebiasa (3), anan (4) na enum (5) a ɔwɔ Ghana Amansin (Republic) a ɔtɔ do anan (4) no ananmu. Ɔyɛ Ɔman Ho Dɔ Kuw Foforo (New Patriotic Party) no munyi.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Stephen Michael Essuah Kofi Ackah

**Stephen Michael Essuah Kofi Ackah**  yɛ Ghana amanyɛnyi na kuw ba wɔ mbrahyɛbagua fie a ɔtɔ do esuon wɔ Ghana Amansin a ɔtɔ do anan (4) mu a na ogyina mu ma Suaman ambatow mpasua do wɔ Atɔe Mantɔw mu wɔ National Democratic Congress amanyɛkuw dzin mu.

## Ɔbra Ahyɛase Na Nwomasua
Ackah fir Suaman-Dadieso wɔ Anee Mantɔw mu. Onyaa n'akyerkyerɛfo ntsetsee wɔ Wesley College, Kumase na ɔtoa do wɔ Specialist Training College(STC), Winneba hɔ na onyaa ne diploma. Onyaa n'abɔdzin krataa a ɔyɛ Bachelor of Education(BEd) wɔ:"Physical Education" mu wɔ Simpa Suapɔn mu wɔ 2000, na onyaa ne Executive Masters in Governance and Leadership (EMGL) Ghana Institute of Management and Public Administration (GIMPA) wɔ 2000.

## Edwuma
Ɔyɛɛ edwuma wɔ Ghana Education Service (GES) dɛ kwankyerɛfo abedziekyir na kyerɛkyerɛnyi wɔ Ejusuman Senior High School.

## Amanyɛsɛm
Ackah kɔɔ mbrahyɛbagua fie wɔ Sanda 7, 2005 a na ogyina mu ma Suaman abatow mpasua do wɔ NDC amanyɛkuw ne dzin mu. Ɔtsenaa egua no do toaa do mpɛn anan wɔ mbrahyɛbagua fie.

Wɔ mbrahyɛbagua fie no, ɔasoom wɔ Committee pii mu, iyinom nye Subsidiara Legislation Committee, the Local Government and Rural Development committe, the Youth, Sports and culture committee, and the Special Budget committee.

## N'abrabɔ
Ackah awar wɔ mba baasa (3). Ɔyɛ Kristonyi a ɔsom wɔ Methodist.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Stephen Yakubu

**Stephen Yakubu** yɛ Ghana amanyɛnyi na ɔman ananmusinyi. Nna ɔyɛ Ghana ananmusinyi wɔ Morocco na ɔyɛɛ mbrahyɛbaguanyi maa Binduri Ambatow Mpasua a ɔwɔ Etsifi Epue Mantɔw mu wɔ Ghana. Mprempren yi dze, ɔyɛ Etsifi Epue Mantɔw ananmusinyi na ɔsan yɛ Apaamu Ahobambɔ Bagua no Tsitsenanyi.

## Ɔbra Ahyɛse na Nwomasua
Wɔwoo Stephen Yakubu wɔ Esusow Aketseaba 25, 1966 wɔ Gotisaliga-Binduri wɔ Etsifi Epue Mantɔw mu. Onyaa n'abɔdzin BSc wɔ Dwumadzi Nhyehyɛɛ mu wɔ Kwame Nkrumah Abɔdzenyansapɛ na Abaɛfor Mfir Suapɔn mu. Ɔsanee nyaa diploma abɔdzin a otsia ebien wɔ 'Information Systems' mu wɔ Thames Valley Esuapɔn Slough, a ɔwɔ Ngyiresi Aborɔkyirman mu.

## Edwuma
Yakubu yɛ Mpontu Nhyehyɛɛ edwumayɛnyi, Adan ne nsii ho panyin na Ɔdodow Nhwehwɛmufo.

## Amanyɛsɛm
Yakubu yɛ New Patriotic Party(NPPnyi) mapa. Osii akan wɔ Binduri egua no ho wɔ NPP amanyɛkuw no ananmu. Nna ɔyɛ Ghana Amambu a ɔtɔ do anan (4) no mu na Mbrahyɛbagua a ɔtɔ do enum (5) no ne mbrahyɛbaguanyi. Onyaa amba 9,103 fii 18,050. Iyi gyina hɔ ma 50.43%.

## N'abrabɔ
Ɔyɛ nankasa n'edwuma na ɔawar a ɔwɔ ba kor (1). Ɔyɛ Kristonyi na ɔnye Memenda Asɔrfo na wɔsom.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013